D ô v o d o v á  s p r á v a
Všeobecná časť: 
Ministerstvo dopravy, pôšt a telekomunikácií Slovenskej republiky predkladá návrh nariadenia vlády Slovenskej republiky o povinnom používaní bezpečnostných pásov a detských zadržiavacích systémov vo vozidlách určitých kategórií (ďalej len „nariadenie vlády“) podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov.
Predloženým nariadením vlády sa do právneho poriadku Slovenskej republiky preberá smernica Rady 91/671/EHS zo 16. decembra 1991 týkajúca sa povinného používania bezpečnostných pásov a detských zadržiavacích systémov vo vozidlách v znení smernice Európskeho parlamentu a Rady 2003/20/ES .
Týmto nariadením vlády sa ustanovuje povinné používanie bezpečnostných pásov a detských zadržiavacích systémov vo vozidlách určitých kategórií. Spôsob zavedenia aproximačného odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky priamo v texte (odkázať na prílohu smernice s uvedením plného znenia označenia smernice) bol dohodnutý s Úradom vlády Slovenskej republiky – Inštitútom pre aproximáciu práva a odsúhlasený na rokovaní Legislatívnej rady vlády Slovenskej republiky dňa 28.6.2005.
	Predložený návrh nariadenia vlády je v súlade s Ústavou Slovenskej republiky, zákonom č. 725/2004 Z. z., medzinárodnými zmluvami, ktorými je Slovenská republika viazaná ako aj s právom Európskych spoločenstiev a Európskej únie. 
Materiál nemá finančný, ekonomický, environmentálny vplyv, ani vplyv na zamestnanosť a na podnikateľské prostredie.
Prerokovanie návrhu nariadenia vlády Radou hospodárskeho a sociálneho partnerstva Slovenskej republiky nie je potrebné.
Doložka zlučiteľnosti 
právneho predpisu 
s právom Európskych spoločenstiev a právom Európskej únie
1.	Predkladateľ právneho predpisu: 
      Vláda Slovenskej republiky.
2.	Názov návrhu právneho predpisu:
Nariadenie vlády Slovenskej republiky o povinnom používaní bezpečnostných pásov a detských zadržiavacích systémov vo vozidlách určitých kategórií. 
4.	3.   Problematika návrhu právneho predpisu:
a)	je upravená v práve Európskych spoločenstiev
v primárnom práve v Zmluve o založení Európskeho spoločenstva (Hlava V - Doprava)
-	v sekundárnom práve 
-	v smernici Rady 91/671/EHS zo 16. decembra 1991 o zblížení zákonov členských štátov týkajúcich sa povinného použitia bezpečnostných pásov vo vozidlách s hmotnosťou menšou než 3,5 t v znení smernice Európskeho parlamentu a Rady 2003/20/ES,
-	v smernici Rady 70/156/EHS zo 6. februára 1970 o aproximácii právnych predpisov členských štátov, týkajúca sa typového schvaľovania motorových a ich prípojných vozidiel v platnom znení,
-	v smernici Rady 77/541/EHS z 28. júna 1977 o aproximácii právnych predpisov členských štátov, týkajúca sa bezpečnostných pásov a zadržiavacích systémov motorových vozidiel v platnom znení. 
b) nie je upravená v práve Európskej únie,
b)	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.
  4. Záväzky Slovenskej republiky vo vzťahu k Európskym spoločenstvám a Európskej únii:
a)	prijatie tohto nariadenia vlády je plnením záväzkov Slovenskej republiky vyplývajúcich zo Zmluvy o pristúpení Slovenskej republiky k Európskej únii, najmä z článku 2 Aktu o podmienkach pristúpenia,
b)	z gestorstva smerníc vyplýva pre Slovenskú republiku povinnosť transponovať smernicu Rady 91/671/EHS zo 16. decembra 1991 o zblížení zákonov členských štátov týkajúcich sa povinného použitia bezpečnostných pásov vo vozidlách s hmotnosťou menšou než 3,5 t v znení smernice Európskeho parlamentu a Rady 2003/20/ES, najneskôr do 1. mája 2004,
c)	v danej oblasti nebolo začaté konanie proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení,
d)	smernica Rady 91/671/EHS v platnom znení je prebratá  čiastočne týmto nariadením vlády.
   5. Stupeň zlučiteľnosti návrhu nariadenia s právom Európskych spoločenstiev a       právom Európskej únie               
          čiastočný.
      6. Gestor a spolupracujúce rezorty:
           Ministerstvo dopravy, pôšt a telekomunikácií Slovenskej republiky. 

Osobitná časť:
K § 1
Vymedzuje sa predmet úpravy nariadenia vlády a určujú sa osoby, na ktoré sa nariadenie vlády nevzťahuje.
K § 2
Na účely nariadenia vlády sa definujú základné pojmy.
K § 3 
Určuje sa rozdelenie detských zadržiavacích systémov do skupín a tried podľa smernice Európskeho parlamentu a Rady 2003/20/ES, ktorou sa mení a dopĺňa smernica Rady 91/671/EHS o aproximácii právnych predpisov členských štátov, týkajúca sa povinného používania bezpečnostných pásov a detských zadržiavacích systémov vo vozidlách s hmotnosťou menšou než 3,5 t.
Typové schvaľovanie detských zadržiavacích systémov upravuje v Slovenskej republike zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov a Nariadenie vlády Slovenskej republiky č. 201/2006 Z. z. o technických požiadavkách na bezpečnostné pásy a zadržiavacie systémy motorových vozidiel.
K § 5
	Vychádza sa z článku 2 smernice  Európskeho parlamentu a Rady 2003/20/ES, podľa ktorého sa vymedzuje používanie bezpečnostných systémov vo vozidlách kategórie M1, M2, M3, N1, N2 a N3.
	Ustanovuje sa pripútanie osôb sediacich na sedadle vozidla, a to aj vzhľadom na vek a výšku, ako aj počet osôb prepravovaných vo vozidle. 
K § 6
Vychádza sa z článku 5 smernice Rady 91/671/EHS, podľa ktorého je možné udeliť výnimky osobám s osvedčením o vážnych zdravotných dôvodoch. Túto skutočnosť je potrebné dokladovať lekárskym osvedčením.
K § 7
	Ustanovuje sa pripútanie dieťaťa staršieho ako 3 roky s výškou menšou ako 150 cm, v prípade umiestnenia dvoch detských zadržiavacích systémov v kategóriách vozidiel M1 a N1.
K § 8
	Ide o prechodné ustanovenie. 
K § 9
	
Vymedzuje sa transponovaný právny akt Európskych spoločenstiev.
K § 10
Ustanovuje sa účinnosť nariadenia vlády.

K prílohe č. 1

	Obsahuje vzor  piktogramu. 
K prílohe č. 2

	Obsahuje vzor lekárskeho osvedčenia.
K prílohe č. 3

Obsahuje označenie preberaného právneho aktu Európskych spoločenstiev.